- Lalla Mjilat tenna-as: Tanaɛrit ay At Baɛli !... Tanaɛrit ay At Baɛli !... Acu-t ugejduragi ?!... I tura keččini ?!... Tebɣiḍ ad ak-id-awiɣ lmus ad t-tezluḍ ?!... Ma tebɣiḍ ad akid-awiɣ lmus akken ad t-tezluḍ tura... Iwakken ad teqqdeḍ tasa-k mliḥ. Imi ziɣen keččini... Ziɣen keččini d tasa n uṛumi !... Argaz a-t-a-n netta... Netta yeḥseb-ik d ṭṭbib-nni-ines, win akken uɣur i t-newwi akken umayen-a... Imi akken i t-newwi ɣer sbiṭar... Degmi i ak-id-ihedder akkagi. Keččini tura tebɣiḍ ad aɣ-tuɣaleḍ dagi d ɛezrayen ! Argaz la yettmettat... Tura, ula d keččini... Ad as-id-ternuḍ lḥif-ik ! A sin n wagguren ayagi mačči yekker! ... Ula i as-id- teruḍ !...